3. OBRAZLOŽENJE

3.1. OBRAZLOŽENJE OPĆEG DIJELA 

UVOD
Klinički bolnički centar Sestre milosrdnice je zdravstvena ustanova u vlasništvu Republike Hrvatske koja obavlja djelatnost stacionarne zdravstvene zaštite i specijalističko-konzilijarne zdravstvene zaštite (ordinacije, dijagnostičke jedinice, dnevne bolnice i jednodnevne kirurgije, hemodijaliza), te znanstveno nastavnu djelatnost, klinička istraživanja i medicinska vještačenja. U obavljanju poslova sudjeluje još i bolnička ljekarna, odjel medicinske fizike i nemedicinske djelatnosti.
Ustanova je paviljonskog tipa i djeluje na tri lokacije. Rješenjem Ministarstva zdravstva Republike Hrvatske priznato je 28 referentnih centara u kojima se obavljaju najsloženiji oblici zdravstvene zaštite. Upravo iz tog razloga, osim bolesnika iz pripadajućih gradskih četvrti, u Klinički bolnički centar dolaze i pacijenti ne samo iz drugih županija naše Republike, već i iz okolnih regija (oko 25 % pacijenata odnosi se na područja koja pripadaju drugim zdravstvenim ustanovama).
S Hrvatskim zavodom za zdravstveno osiguranje Klinički bolnički centar ima ugovoreno 1.149 postelja za liječenje bolesnika od akutnih bolesti i za produženo liječenje, 236 mjesta u dnevnim bolnicama no tijekom prve polovice 2026. godine radi sanacije zgrada oštećenih potresom 2020. godine, liječenje bolesnika odvijalo se na prosječno 977 postelja i 251 mjesto u dnevnim bolnicama. Također, Ustanova ima ugovoreno više od 450 ambulanti i dijagnostičkih jedinica, a u Ustanovi je na dan 30. lipnja 2026. godine bilo stalno zaposleno 4.105 djelatnika. 
Djelovanje KBC-a je usmjereno prvenstveno na pružanje visoke razine zdravstvene zaštite bolesnicima, te poboljšanje uvjeta funkcioniranja razvojem pojedinih djelatnosti putem projekata financiranih od strane Europske unije.
Ukupno planirani prihodi u tekućem planu za 2026. godinu iznose 391.125.030 eura, dok su ukupni rashodi planirani u iznosu od 391.583.447 eura. Razlika je nivelirana prijenosom sredstava iz prethodne godine i prijenosom sredstava u slijedeću godinu koji se ne iskazuju kao prihodi i rashodi (naveli smo ih ispod tablice prihoda i tablice rashoda po izvorima financiranja), već su prikazani u Sažetku Računa financiranja i uravnotežuju financijski plan na način da je razlika između planiranih prihoda i rashoda svedena na 0 eura.

3.1.1. OBRAZLOŽENJE OSTVARENJA PRIHODA I RASHODA, PRIMITAKA I 
          IZDATAKA

PRIHODI I PRIMICI
Ukupni prihodi za 2026. godinu planirani su u iznosu od 391.125.030 eura u tekućem planu, a u polugodišnjem razdoblju realizirano je 179.368.308,47 eura ili 45,86 % na slijedećim skupinama prihoda:



- Na skupini prihoda 63 Pomoći iz inozemstva i od subjekata unutar općeg proračuna planirano je 11.218 eura za projekte JANE-2 i EUnetCCC, a ostvareno je 201.293,23 eura u šestomjesečnom razdoblju. Veće ostvarenje se odnosi na primljene predujmove za slijedeće nove projekte na kojima je Klinički bolnički centar Sestre milosrdnice u ulozi partnera na projektu:
- projekt Attractive Research Ecosystem in the Adria region in the Field of Personalised Preventive Healthcare – AttractAdria temeljem Odluke o prijenosu sredstava Univerziteta u Sarajevu – Farmaceutski fakultet kao koordinatora projekta u iznosu od 80.890,31 euro
- projekt Validated non-invasive liquid biopsy tests for cancer PREDIction in LYNCH Syndrome - PREDI-LYNCH temeljem prijenosa sredstava koordinatora projekta Oslo University Hospital u iznosu od 55.510,00 eura
- projekt Joint Action Personalised Cancer Medicine - JA PCM temeljem prijenosa sredstava koordinatora projekta SCIENSANO, Belgija u iznosu od 64.892,92 eura od kojih se 51.646,76 eura odnosi na sredstava KBC Sestre milosrdnice kao partnera na projektu, a 13.246,16 eura na sredstva za Institut Ruđer Bošković kao pridruženog partnera KBC Sestre milosrdnice. 
- Planirani iznos na skupini prihoda 64 Prihodi od imovine odnosi se na izvor financiranja 31 Vlastiti prihodi koji su u šestomjesečnom razdoblju ostvareni u iznosu 17.367,84 eura ili 49,62 % ukupnog plana za 2026. godinu, a odnose se na prihode od naplaćenih ovrha.
- Prihodi od upravnih i administrativnih pristojbi, pristojbi po posebnim propisima i naknada (skupina prihoda 65) ostvareni su u iznosu 11.113.060,43 eura ili 74,09 % planiranih sredstava za cijelu 2026. godinu, a odnose se na dopunsko zdravstveno osiguranje te participacije naplaćene od pacijenata. 
- Na skupini prihoda 66 Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima u polugodišnjem razdoblju ostvareno je     1.626.362,15 eura ili 47,90 % ukupno planiranih sredstava i to na izvoru financiranja 31 Vlastiti prihodi što se odnosi na prihode drugih zdravstvenih ustanova, kategoriju „plaća sam“ i prihode od najma, te na izvoru financiranja 61 Donacije što se odnosi na tekuće donacije trgovačkih društava.
- Prihodi od nadležnog proračuna te HZZO-a temeljem ugovornih obveza (skupina prihoda 67) ostvareni su u iznosu od 166.405.768,96 eura ili 44,65 % planiranog iznosa za 2026. godinu. Najvećim dijelom (145.176.454,96 eura ili 87,24 % ostvarenih prihoda u ovoj skupini) izvršeni su na izvoru financiranja 43 Ostali prihodi za posebne namjene gdje je ostvareno       47,48 % planiranih sredstava za cijelu godinu, a odnose se na financiranje redovnih rashoda poslovanja. Značajan iznos ostvaren je i na izvorima financiranja 58100 Mehanizam za oporavak i otpornost - bespovratna sredstva - raspoloživ predujam ili unaprijed naplaćen prihod na kojem je ostvareno 6.852.860,92 eura ili 98,29 % planiranih sredstava za 2026. godinu, najvećim dijelom za izgradnju bunkera za smještaj linearnih akceleratora, te na izvoru financiranja 815 Namjenski primici – NPOO - zajam na kojem je ostvareno 6.986.068,03 eura ili 58,56 % planiranih sredstava za sanaciju štete od potresa u 2026. godini. Na izvoru financiranja 11 Opći prihodi i primici ostvareno je 7.390.385,05 eura ili 15,40 % planiranih sredstva za cijelu godinu, pri čemu najviše za sanaciju štete od potresa, izgradnju bunkera za linearne akceleratore, te nabavu medicinske opreme. Veći dio planiranih postupaka nabave vezano uz izravna kapitalna ulaganja trenutno je u tijeku.

- Na skupini prihoda 68 Kazne, upravne mjere i ostali prihodi planom predviđena sredstva su u šestomjesečnom razdoblju ostvarena u iznosu od 4.411,28 eura ili 14,70 % planiranog iznosa i to na izvoru financiranja 43 Ostali prihodi za posebne namjene, a odnose se na refundacije ustanovi doktora medicine specijalista razmjerno vremenu koje nisu proveli kao djelatnici KBC Sestre milosrdnice nakon završene specijalizacije. 
- U razredu 7 na skupni prihoda 72 Prihodi od prodaje proizvedene dugotrajne imovine, planirani iznos koji se odnosi na prodaju stanova na izvoru financiranja 71 ostvaren je u šestomjesečnom razdoblju u iznosu od 44,58 eura ili 45,86 % ukupno planiranog iznosa.

RASHODI I IZDACI
Ukupni rashodi u tekućem planu za 2026. godinu iznose 391.583.447 eura, a izvršeni su u iznosu od 179.066.058,87 eura ili 45,73 % godišnjeg plana.
U rashodima razreda 3 Rashodi poslovanja planirani iznos od 326.471.152 eura za 2026. godinu u polugodišnjem razdoblju izvršen je u iznosu od 157.166.121,79 eura ili 48,14 % godišnjeg planiranog iznosa. Najznačajniji su rashodi na skupini konta 31 Rashodi za zaposlene koji su izvršeni s 49,37 % planiranog godišnjeg iznosa, a odnose se na isplatu plaća te pripadajućih doprinosa zaposlenim djelatnicima, te rashodi na skupini konta 32 Materijalni rashodi koji su u šestomjesečnom razdoblju izvršeni 45,54 % planiranog iznosa za 2026. godinu. U navedenoj skupini najveći iznos planiran je kroz izvor financiranja 43 Ostali prihodi za posebne namjene, a ovi su rashodi direktno usmjereni na liječenje bolesnika, te obuhvaćaju nabavu lijekova, potrošnog medicinskog materijala, krvi i krvnih derivata, kao i tekuće i investicijsko održavanje medicinske opreme, komunalne usluge i slično.
U rashodima razreda 4 Rashodi za nabavu nefinancijske imovine godišnja planirana sredstva u iznosu od 65.112.295 eura ostvarena su u iznosu od 21.899.937,08 eura ili 33,63 % i to najvećim dijelom na skupini konta 45 Rashodi za dodatna ulaganja na nefinancijskoj imovini na kojima je u šestomjesečnom razdoblju ostvareno 45,69 % planiranog iznosa za cijelu 2026. godinu. Navedena sredstva najvećim dijelom su utrošena s izvora financiranja 815 Namjenski primici – NPOO - zajam za sanaciju štete od potresa, te s izvora financiranja 58100 Mehanizam za oporavak i otpornost – bespovratna sredstva – raspoloživ predujam ili unaprijed naplaćen prihod za izgradnju bunkera za smještaj linearnih akceleratora.

3.1.2. OBRAZLOŽENJE PRIJENOSA SREDSTAVA IZ PRETHODNE GODINE I 
         PRIJENOSA SREDSTAVA U SLIJEDEĆU GODINU
	U 2026. godinu na vlastitim prihodima (izvor financiranja 31) prenesena su neutrošena sredstva iz prethodne godine u iznosu od 24.800 eura te su u potpunosti utrošena, najvećim dijelom za nabavku UPS COVER FRAME-a 60K (sustav besprekidnog napajanja). Na istom izvoru planira se prijenos sredstava u slijedeću godinu u iznosu od 21.300 eura, a koji će biti namjenski utrošen početkom iduće godine.
	Na ostalim prihodima za posebne namjene (izvor financiranja 43) preneseno je u 2026. godinu 867.178 eura, te je u prvih šest mjeseci 2026. godine utrošen cjelokupan iznos za plaćanje lijekova i potrošnog medicinskog materijala. U iduću godinu planira se prenijeti iznos od 734.272 eura za namjenske isplate početkom godine.
	Na izvor financiranja 51000 Programi Unije - raspoloživ predujam preneseno je 179.651 euro u 2026. godinu od kojih je utrošeno 8.437 eura za financiranje rashoda  projekata JANE-2 i EUNetCCC. Planirani iznos za prijenos u iduću godinu je 123.153 eura.
	Od donacija (izvor financiranja 61) ostalo je neutrošeno u prethodnoj godini 397.703 eura, a u šestomjesečnom razdoblju ove godine je utrošeno 14.453 eura, dok je za preostali iznos u tijeku postupak nabave opreme. Za prijenos u narednu godinu planiran je iznos od 132.190 eura.
	Prihodi od nefinancijske imovine (izvor financiranja 71) preneseni su u 2026. godinu u iznosu od 16.133 eura, te su u potpunosti utrošeni na građevinsko-obrtničke radove. 

